אליעזר ברקוביץ

הרב פרופ' אליעזר ברקוביץ (באנגלית: Eliezer Berkovits; י"ב אלול ה'תרס"ח,‏ 8 בספטמבר 1908 – כ"א אב ה'תשנ"ב, 20 באוגוסט 1992) היה רב בקהילות יהודיות בגרמניה, אנגליה, אוסטרליה וארצות הברית, מחבר תורני, פילוסוף ותאולוג. אליעזר נולד לרב דב ברקוביץ בעיר אוראדיה בטרנסילבניה, כיום ברומניה, אז אוסטרו-הונגריה, ולמד בישיבות שונות. בשנת 1924 למד בישיבת פרשבורג, לאחר מכן הגיע לברלין ולמד שם בבית המדרש לרבנים. מורו ורבו היה הרב יחיאל ויינברג, ממנו למד את שיטתו ההלכתית הבהירה בצד לימודי מוסר בשיטת סלבודקה, וממנו הוסמך לרבנות, בנוסף להסמכתו על ידי הרב עקיבא גלזנר, רבה של קלויזנבורג. הרב ברקוביץ השתלם גם בלימודים כלליים, ובשנת 1933 הוסמך לדוקטור לפילוסופיה על ידי אוניברסיטת ברלין. בשנים 1934–1939 שימש כרב בקהילת ברלין, בין 1940–1946 שימש כרב בלידס שבאנגליה, בין 1946–1950 שימש כרב בסידני שבאוסטרליה, ובין 1950–1958 שימש כרב בבוסטון שבארצות הברית. לבסוף השתקע בשיקגו שם לימד תאולוגיה ומחשבת ישראל בישיבת בית המדרש לתורה (Hebrew Theological College) שבסקוקי הסמוכה לשיקגו, ואף היה ראש החוג לפילוסופיה שם (בית המדרש לתורה נחשב גם לאוניברסיטה פרטית). בשנת 1975 עלה הרב ברקוביץ לארץ, וקבע את מגוריו בירושלים, שם המשיך לכתוב ספרים ומאמרים עד יום מותו. בסך הכל פרסם ברקוביץ תשעה עשר ספרים ועשרות מסות ומאמרים. לרב ברקוביץ שלושה בנים. בנו בכורו פרופ' אברהם ברקוביץ', שימש כמרצה בפקולטה לאווירונאוטיקה בטכניון. בן נוסף, פרופ' שמשון ברקוביץ שימש כמרצה למתמטיקה באוניברסיטה של מסצ'וסטס (בתחום הקריפטוגרפיה). בנו הצעיר הוא הרב דב ברקוביץ' העומד בראש "בית אב – ליצירה והתחדשות בתורה", מרכז תורני לזכרו של אביו. בכהונתו כרב אורתודוקסי בארצות הברית הרב ברקוביץ' התנגד להחרמתם של הזרמים הרפורמיים והקונסרבטיביים, מתוך אמונה שדיאלוג ושיתופי פעולה יביאו לחיזוק הזהות היהודית. כחלק מפעילות זאת יזם את הקמת בית הדין לגיור בדנוור, שפעל בשותפות של כלל הזרמים אך מבלי להתפשר על עקרונות ההלכה: לימוד מעמיק של התורה והמצוות מצד הגר, התחייבות לקיום המצוות הבסיסיות, ומילה וטבילה בפני בית דין אורתודוקסי כשר. ליוזמה זו הצטרפו הרבנים האורתודוקסיים הרב סטנלי וגנר והרב שלמה ריסקין. תנאי בנישואין ובגט, מוסד הרב קוק, ירושלים, 1966. ההלכה - כוחה ותפקידה, מוסד הרב קוק, ירושלים, 1981. תורת ההגיון בהלכה: הסיבתיות בהלכה, מוסד הרב קוק, ירושלים, 1986. משבר היהדות במדינת היהודים, הוצאת ראובן מס, ירושלים, 1987. אמונה לאחר השואה, הוצאת שלם בשיתוף יד ושם, ירושלים, תשס"ו. עמו אנכי בצרה, הוצאת שלם בשיתוף יד ושם, ירושלים, תשס"ו. אלוהים, אדם והיסטוריה, הוצאת שלם, ירושלים, התש"ע. מאמרים על יסודות היהדות, בעריכת דוד חזוני ויוסף יצחק ליפשיץ, הוצאת שלם, ירושלים, 2004. מאיר רוט, אורתודוקסיה הומאנית - מחשבת ההלכה של הרב פרופ' אליעזר ברקוביץ, הוצאת הקיבוץ המאוחד, תשע"ד אפרים חמיאל, השפעת רש"ר הירש על הגות אנשי ההלכה המודרניים במאה העשרים, בתוך האמת הכפולה, הוצאת כרמל, ירושלים תשע"ו פרק אחד עשר, עמ' 325–357. מדיה וקבצים בנושא אליעזר ברקוביץ בוויקישיתוף אליעזר ברקוביץ, דף שער בספרייה הלאומית מידע על אליעזר ברקוביץ בקטלוג הספרייה הלאומית הספרים של אליעזר ברקוביץ, באתר "סימניה" ממאמריו גישות אל השואה(הקישור אינו פעיל), באתר דעת אחריות האדם והשגחה בהיסטוריה, באתר "דעת" התחייבות עצמית של נשים במצות עשה שהזמן גרמא, באתר "דעת" מהי פילוסופיה יהודית, מקור ראשון, מוסף "שבת", 17 במאי 2012 רשימת המאמרים של אליעזר ברקוביץ באתר רמב"י האדם ויוצרו, טקסט דיגיטלי באתר ספריא תלמוד מהו?, באתר ספריא אודותיו משה שנר, אליעזר ברקוביץ' - אלוהים העניק לאדם את החירות לעשות מעשי זוועה (אורכב 18.02.2020 בארכיון Wayback Machine) , באתר מכללת אורנים. דוד חזוני, ‏על אליעזר ברקוביץ ותורת המוסר היהודית, תכלת 11, סתיו התשס"ב 2001 דוד חזוני, ‏התיאולוגיה הציונית של אליעזר ברקוביץ, תכלת 19, אביב התשס"ה 2005 The Eliezer Berkovits Institue for Jewish Thought, במרכז שלם (באנגלית) מאיר רוט, אתיקה ותיאולוגיה בעולם חדש, מקור ראשון, מוסף "שבת", 17 במאי 2012 ניתאי הוד, ‏על משנתו של הרב אליעזר ברקוביץ', בעיתון מקור ראשון, 19 באוקטובר 2022 יוליה שוורצמן, יוהרה המתנגדת לעצם רוחה של היהדות, באתר הארץ, 29 ביולי 2024 רבקה ברקוביץ', Rabbi Professor Eliezer Berkovits יוליה שוורצמן, יוהרה המתנגדת לעצם רוחה של היהדות, באתר הארץ, 29 ביולי 2024 הרב דוב ברקוביץ, באתר "בית אב" Eliezer Berkovits on conversion: an inclusive Orthodox approach. - Free Online Library, www.thefreelibrary.com מאמרים על יסודות היהדות, הרב אליעזר ברקוביץ', עמוד 176